સ્પંદન ટ્રસ્ટના સદસ્યો જાણે છે કે સ્પંદનના તમામ કાર્યક્રમના આયોજન વોટસએપના ગ્રુપથી થાય છે. એવી જ રીતે દરેક શહેરોના સ્પંદનના સદસ્યોના ગ્રુપ બનાવવામાં આવ્યા. પ્રેસિડન્ટ ડો. પાર્થ ગોલ દ્વારા તમામ શહેરોમાંથી એક મુખ્ય લીડરની પસંદગી કરવામાં આવી અને તેમાં દરેક સભ્યને ઈચ્છા મુજબ જોડાવવાનું આમંત્રણ આપવામાં આવ્યું. ધીમે ધીમે કરીને કુલ ૯૦ ડોક્ટરો તથા તબીબી વિદ્યાર્થીઓ આયોજન માટે આગળ આવ્યા. મહિનાભરથી ચાલેલી દોડધામ બાદ તમામ કપડા મેડિકલ સ્ટુડન્ટસ દ્વારા એકઠા કરવામાં આવ્યા. ધીમે-ધીમે મળેલા તમામ કપડાઓમાંથી સારા કપડાની વ્યવસ્થિત જોડી તૈયાર કરવામાં આવી અને આ રીતે કુલ ૨૭૬૦ જોડી તૈયાર થઈ. આંકડો એવડો મોટો હતો કે આ બધું માનવું અઘરું હતું.